หุ้น19ม.ค.ปิดบวก10จุด
ดัชนีหุ้นไทยวันที่ 19 ม.ค. ปิดตลาดที่ 1,034.80 จุดเพิ่มขึ้น 10.26 จุดหรือ 1% ด้วยมูลค่าการซื้อขายกว่า 29,832.87 ล้านบาท&nbsp;
19 ม.ค. 2554

ดัชนีหุ้นไทยวันที่ 19 ม.ค. ปิดตลาดที่ 1,034.80 จุดเพิ่มขึ้น 10.26 จุดหรือ 1% ด้วยมูลค่าการซื้อขายกว่า 29,832.87 ล้านบาท 
นายพิชัย เลิศสุพงศ์กิจ ผู้อำนวยการฝ่ายการตลาดอาวุโส บล.ธนชาต กล่าวว่า  วันนี้ดัชนีหุ้นไทยปรับตัวดีขึ้นมากหลังจากแรงขายของนักลงทุนต่างชาติเริ่มชะลอตัวลงหลังจากขายมาต่อเนื่องในช่วง 2 สัปดาห์ที่ผ่านมา  หลังจากนักลงทุนคลายความกังวลต่อเศรษฐกิจยุโรปส่งผลให้ค่าเงินยูโร เมื่อเทียบกับเงินเหรียญสหรัฐแข็งค่าขึ้น  และผลของค่าเงินเหรียญสหรัฐที่อ่านค่าลงทุนให้นักลงทุนหันกลับมาลงทุนในสินทรัพย์เสี่ยงมากขึ้น และส่งผลให้ตลาดหุ้นทั่วโลกปรับตัวเพิ่มขึ้นตาม   โดยเฉพาะการลงทุนในหุ้น พลังงาน หุ้นโภคภัณฑ์  ขณะที่ราคาน้ำมันดิบก็ปรับตัวเพิ่มขึ้นมาซื้อขายที่ 91-92  เหรียญสหรัฐต่อบาร์เรลก็เป็นตัวพลักดันให้หุ้นกลุ่มพลังงานและปิโตรเคมีดูดีดขึ้นด้วย
นอกจากนี้จะเห็นว่ามีแรงซื้อเข้ามาชัดเจนในหุ้นกลุ่มปิโตรเคมีโดยเฉพาะปิโตรเคมีประเภทพาราไซลีนและเบนซินหลังจากโรงงานปิโตรเคมีใน3ประเทศทั้งคูเวต จีนและเกาหลีใต้มีการปิดซ่อมบำรุงฉุกเฉินส่งผลให้กำลังผลิตหายไปจากตลาดรวมๆประมาร 1ล้านตันและผลักดันให้เสปดของพาราไซลีนและเบนซินปรับตัวเพิ่มขึ้น  30% และ 20% ตามลำดับและผลของการปิดซ่อมโรงงานดังกล่าวทำให้มีแรงซื้อเข้ามาอย่างหนาแน่นในหุ้นปตท.อะโรเมติกสืและการกลั่น (PTTAR) และไทยออยล์ (TOP) รวมถึงหุ้นปตท.(PTT)ด้วย
สำหรับแนวโน้มตลาดหุ้นวันพรุ่งนี้มองว่าดัชนีน่าจะมีแนวต้านที่ 1,035 จุด และมีแนวต้านถัดไปที่ 1,045 จุด รับที่ 1,023 จุด